“สุวัฒน์” มอง SET บวกต่อ! แนะสอยหุ้นกลุ่ม “ค้าปลีก- โรงไฟฟ้า”
“สุวัฒน์ สินสาฎก” มอง SET บวกต่อ แนะดักเก็บหุ้นค้าปลีก ชู CRC รับปัจจัยบวกผลประกอบการเติบโตต่อเนื่อง พ่วงกลุ่มโรงไฟฟ้าเด่น GULF, GUNKUL, BGRIM
“สุวัฒน์” มอง SET บวกต่อ แนะสอยหุ้นค้าปลีก พ่วงหุ้นไฟฟ้า น่าเก็งกำไรระยะสั้น
24 มี.ค. 2566

นายสุวัฒน์ สินสาฎก ผู้เชี่ยวชาญด้านการลงทุน เปิดเผยผ่านรายการ “ข่าวหุ้นเจาะตลาด” วันนี้ (24 มี.ค. 66) ว่าแนวโน้มตลาดหุ้นไทยมีโอกาสปรับตัวขึ้นต่อ ขานรับปัจจัยบวกพื้นฐาน ด้านภาคเศรษฐกิจ, การท่องเที่ยวทยอยฟื้นตัวอย่างต่อเนื่อง รวมถึงรับปัจจัยหนุนช่วงเลือกตั้ง
ส่วนกรณีที่นักลงทุนยังคงมีความกังวลเกี่ยวกับตัวฟันด์โฟลว์ที่ไหลออก เนื่องจากเกิดแรงเทขายออกจากต่างชาติ ตลอดทั้งเดือน ก.พ. ที่ผ่านมาจนถึงมี.ค.66 นี้ อย่างไรก็ตาม คาดว่าบรรดานักลงทุนต่างชาติจะมีแรงซื้อในตลาดหุ้นไทยอีกครั้งหลังช่วงสงกรานต์ เป็นต้นไป
สำหรับหุ้นแนะนำวันนี้ มี 2 กลุ่มหลักๆ อย่างกลุ่มค้าปลีก คือ บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC รับปัจจัยบวกผลประกอบการเติบโตต่อเนื่อง ถัดมาในกลุ่มไฟฟ้า ได้แก่ บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF, บริษัท กันกุลเอ็นจิเนียริ่ง จำกัด (มหาชน) หรือ GUNKUL และ บริษัท บี.กริม เพาเวอร์ จำกัด (มหาชน) หรือ BGRIM รับปัจจัยบวกต้นทุนก๊าซลด